ปจด.ล่าสุดที่2กค. และหยุดวันที่6กค. ดูจากแอพบอกว่าไข่ตกวันที่22ค่ะ ช่วงนั้นเริ่มมีเมือกใสๆมา และวันอาทิตมีไรกับแฟนแบบไม่ได้สอดใส่ค่ะใช้แค่นิ้ว มีเลือดออกน้อยๆทุกวันตั้งแต่วันที่22มา จนวันนี้ก็ออกเยอะเลือดแดงๆปนกับเมือก มันเป็นไรหรอคะ
สวัสดีค่ะ การมีเพศสัมพันธ์โดยการใช้นิ้วสอดใส่เข้าสู่ช่องคลอด หากนิ้วไม่ได้เปื้อนน้ำอสุจิ ก็จะไม่มีการตั้งครรภ์เกิดขึ้นสำหรับเลือดที่ออกตั้งแต่วันที่ 22 ก.ค. จนถึงวันนี้ อาจเป็น- เลือดประจำเดือน ที่มาเร็วกว่าปกติ แต่หากออกนานเกิน 7 วันแล้ว ก้ไม่น่าใช่- มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น- มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น- ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นหากเลือดยังคงไม่หยุดไหล หรือมีเลือดออกมาบ่อยๆ อีก ก็ควรไปพบสูติ-นรีแพทย์เพื่อตรวจหาและรักษาให้เลือดหยุดไหล ไม่ควรปล่อยไว้ เพราะจะทำให้เกิดภาวะโลหิตจางตามมาได้ค่ะ อย่างไรก็ตาม หากก่อนหน้านั้น เคยมีเพศสัมพันธ์แบบสอดใส่มาก่อน ก็ควรตรวจหาการตั้งครรภ์ดูด้วยค่ะ